C 252/30
EL
Επίσημη Εφημερίδα της Ευρωπαϊκής Ένωσης
17.7.2023
— να έχουν κεφαλαιουχικούς ή συγγενικούς δεσμούς με πρόσωπο το οποίο κατέχει ή ελέγχει τα δικαιώματα ψήφου στο διοικητικό ή στο εποπτικό όργανο του προσώπου που αναφέρεται στην προηγούμενη περίπτωση ή το οποίο εκπροσωπεί το εν λόγω πρόσωπο; 9) Έχουν το άρθρο 16 του Χάρτη των Θεμελιωδών Δικαιωμάτων της Ευρωπαϊκής Ένωσης, τα άρθρα 49, 56 και 106 ΣΛΕΕ, η οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά, καθώς και τα άρθρα 8 και 8α της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών, την έννοια ότι αντιτίθενται σε ρύθμιση βάσει της οποίας οι περιορισμοί που αναφέρονται στο έβδομο και όγδοο ερώτημα ισχύουν τόσο για μέλος του διοικητικού οργάνου του νομικού προσώπου το οποίο ασκεί τη δραστηριότητα συλλογικής εκπλήρωσης των υποχρεώσεων διευρυμένης ευθύνης του παραγωγού, όσο και για μέλος του εποπτικού οργάνου του εν λόγω νομικού προσώπου και για τον εκπρόσωπο του προσώπου αυτού; 10) Έχουν το άρθρο 16 του Χάρτη των Θεμελιωδών Δικαιωμάτων της Ευρωπαϊκής Ένωσης και τα άρθρα 49 και 56 ΣΛΕΕ την έννοια ότι αντιτίθενται σε ρύθμιση βάσει της οποίας οι παραγωγοί οι οποίοι υπέχουν υποχρέωση διευρυμένης ευθύνης του παραγωγού και οι οποίοι διαθέτουν στην αγορά προϊόντα προοριζόμενα για οικιακή χρήση οφείλουν υποχρεωτικά να συνάπτουν σύμβαση με την οποία αναθέτουν στο νομικό πρόσωπο, το οποίο έχει λάβει άδεια να ασκεί τη δραστηριότητα συλλογικής εκπλήρωσης των υποχρεώσεων διευρυμένης ευθύνης του παραγωγού, το καθήκον εκπλήρωσης των υποχρεώσεων διευρυμένης ευθύνης του παραγωγού που υπέχουν οι εν λόγω παραγωγοί; (1) (2)
ΕΕ 2008, L 312, σ. 3.
ΕΕ 2006, L 176, σ.
36.
Αίτηση προδικαστικής αποφάσεως την οποία υπέβαλε το Okrazhen sad — Sliven (Βουλγαρία) στις 25 Απριλίου 2023 — Ποινική διαδικασία κατά DM, AV, WO, AQ (Υπόθεση C-265/23, Volieva (1)) (2023/C 252/33) Γλώσσα διαδικασίας: η βουλγαρική Αιτούν δικαστήριο Okrazhen sad — Sliven Ποινική διαδικασία ενώπιον του αιτούντος δικαστηρίου κατά DM, AV, WO, AQ Προδικαστικά ερωτήματα 1.
Σε περίπτωση ποινικής διαδικασίας με αντικείμενο πράξεις που εμπίπτουν στο πεδίο εφαρμογής του δικαίου της Ένωσης, έχουν το άρθρο 52, σε συνδυασμό με το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, καθώς και το άρθρο 4 της απόφασης-πλαισίου 2008/841/ΔΕΥ (2) του Συμβουλίου, της 24ης Οκτωβρίου 2008, για την καταπολέμηση του οργανωμένου εγκλήματος, και το άρθρο 19, παράγραφος 1, τρίτη περίοδος, της Συνθήκης για την Ευρωπαϊκή Ένωση, την έννοια ότι αντιτίθενται σε εθνικές νομοθετικές διατάξεις όπως αυτές που περιλαμβάνονται στο κεφάλαιο XXVI του Nakazatelno-protsesualen kodeks (κώδικα ποινικής δικονομίας) (όπως τροποποιήθηκε με πράξη που δημοσιεύθηκε στην Darzhaven vestnik [επίσημη εφημερίδα της Δημοκρατίας της Βουλγαρίας] αριθ.
63/2017, σε ισχύ από τις 5 Νοεμβρίου 2017), οι οποίες καταργούν το δικαίωμα κατηγορουμένου για παύση της ποινικής διαδικασίας σε βάρος του, όταν το δικαίωμα αυτό έχει γεννηθεί κατά τη διάρκεια της ισχύος νόμου ο οποίος προέβλεπε τέτοια δυνατότητα, αλλά η ύπαρξη του εν λόγω δικαιώματος διαπιστώθηκε, λόγω δικαστικής πλάνης, μόνο μετά την κατάργηση του νόμου αυτού; 2.
Ποια πρέπει να θεωρηθεί ότι είναι τα αποτελεσματικά ένδικα βοηθήματα, κατά την έννοια του άρθρου 47 του Χάρτη των Θεμελιωδών Δικαιωμάτων της Ευρωπαϊκής Ένωσης, τα οποία πρέπει να δύναται να ασκήσει ο εν λόγω κατηγορούμενος και, ειδικότερα, υποχρεούται εθνικό δικαστήριο να διατάξει την παύση της ποινικής διαδικασίας κατά του εν λόγω κατηγορουμένου στο σύνολό της, εφόσον ένας προγενέστερα επιληφθείς δικαστικός σχηματισμός παρέλειψε να το πράξει, μολονότι συνέτρεχαν οι προϋποθέσεις προς τούτο με βάση την τότε ισχύουσα εθνική νομοθεσία; (1) (2)
Η ονομασία που έχει δοθεί στην παρούσα υπόθεση είναι πλασματική.
Δεν αντιστοιχεί στο πραγματικό όνομα κανενός διαδίκου.
EE 2008, L 300, σ.
42.